**MINISTARSTVO POLJOPRIVREDE**

Na temelju članka 25. stavka 6. Zakona o službenim kontrolama koje se provode sukladno propisima o hrani, hrani za životinje, o zdravlju i dobrobiti životinja (»Narodne novine«, br. 81/13, 14/14 i 56/15) te članka 62. stavka 8. i članka 132. stavka 4. Zakona o veterinarstvu (»Narodne novine«, br. 82/13 i 148/13), ministrica poljoprivrede donosi

**PRAVILNIK**

**O IZMJENAMA I DOPUNAMA PRAVILNIKA O VISINI PRISTOJBI I NAKNADA ZA SLUŽBENE KONTROLE**

**Članak 1.**

U članku 2. točka 11. mijenja se i glasi:

„11. Ribarnica s više korisnika- samostojeći objekt koji može uključivati više maloprodajnih objekata, odvojenih jedinica (štandovi i klupe) u kojima se prodaju proizvodi ribarstva, živi školjkaši, živi bodljikaši, živi plaštenjaci i živi morski puževi, te obavlja djelatnost pripreme proizvoda ribarstva na zahtjev kupca“

U članku 2. točka 18. mijenja se i glasi:

„18. Skladište s više korisnika *–* samostojeći objekt koji može uključivati više odvojenih jedinica (prostora za skladištenje) i/ili više korisnika objekta ,“

**Članak 2.**

U članku 5. stavku 1) točke b) i c) iza riječi »ovoga Pravilnika« dodaju se riječi: »ili iz primarne proizvodnje«.

**Članak 3.**

U članku 9. stavak 1) iza riječi »na gospodarstvu podrijetla« dodaju se riječi »i mesnicama«.

**Članak 4.**

U Prilogu III. Pravilnika, u tablici »Obavezne aktivnosti službenih kontrola i učestalost provođenja prema djelatnosti/kapacitetu objekta i prema procijenjenom riziku objekta«, definicija »objekt za uskladištenje hrane životinjskog podrijetla u uvjetima kontrolirane temperature – skladišta velikog kapaciteta – više od jednog korisnika mijenja se i sada glasi:

„objekt za uskladištenje hrane životinjskog podrijetla u uvjetima kontrolirane temperature - skladište s više korisnika,“

|  |
| --- |
| **objekt za uskladištenje hrane životinjskog podrijetla u uvjetima kontrolirane temperature - više od jednog korisnika** |

U Prilogu III. Pravilnika, u tablici »Obavezne aktivnosti službenih kontrola i učestalost provođenja prema djelatnosti/kapacitetu objekta i prema procijenjenom riziku objekta«, definicija objekt za stavljanje na tržište proizvoda ribarstva - ribarnice velikog kapaciteta – više od jednog korisnika mijenja se i sada glasi:

„objekt za stavljanje na tržište proizvoda ribarstva - ribarnica s više korisnika“

|  |
| --- |
| **objekt za stavljanje na tržište proizvoda ribarstva - više od jednog korisnika** |

**Članak 5.**

U Prilogu V. Pravilnika, u tablici »Izvješće o poslovima certificiranja i postupanja po certifikatima«, u zadnjoj koloni „ Ovjera subjekta“ briše se riječ »pečat«.

**Članak 6.**

Ovaj Pravilnik stupa na snagu osmog dana od dana objave u »Narodnim novinama«.